**HÁZBANK PARTNEREK EGYÜTTMŰKÖDÉSI SZABÁLYZATA**

1. **Definíciók:**

**Házbank partner:** Olyan a www. hazbank.hu-n regisztrált személy, aki a Házbank keresztértékesítési csomag szolgáltatását igénybe veszi.

**Eladó oldali Házbank Partner:** az a Házbank Partner, aki az Ingatlan értékesítésére irányuló ingatlanközvetítői megbízással rendelkezik az ingatlant értékesíteni kívánó megbízóval (tulajdonossal).

**Vevő oldali Házbank Partnert:** az a Házbank Partner, aki az eladó oldali Házbank Partner megbízási szerződésének teljesítését elősegítendő az Ingatlanra érdeklődőt mutat be az eladó oldali Házbank Partnernek ( vevőt/ vevőjelöltet hoz).

**Keresztértékesítés:** olyan ingatlanközvetítési értékesítési folyamat ez Eladó oldali és a Vevő oldali Házbank Partner között, amelynek célja, hogy az Eladó oldali Házbank Partner megbízási szerződése teljesítésre kerüljön.

**Ingatlan**: az adott tranzakció tárgyát képező ingatlan, amelyet az Eladó oldali Házbank Partner a www. hazbank.hu belső adminisztrációs felületén megosztott a többi Házbank Partnerrel.

**Jutalék megosztás:** sikeres Keresztértékesítés esetén az eladó oldali Házbank Partner jutalékának megosztása a Vevő oldali Házbank Partnerrel.

**Vevő oldali jutalék:** A jutalék megosztása révén az a megbízási díj, amelyet az Eladó oldali Házbank Partner fizet a Vevő oldali Házbank Partnernek sikeres keresztértékesítés esetén.

**Vevő oldali jutalék mértéke:** Az Eladó oldali Házbank Partner által az Ingatlan megosztásakor eredetileg meghatározott mértékű jutalék a Vevő oldali Házbank Partner részére. Meg tud adni fix összeget és %-ot is. De csak az átadott jutalék mértékét. Ezen nem változtathat.

1. **Az együttműködés elvei**
* A keresztértékesítésben részt vevő Házbank partnerek fokozottan kötelesek egymással együttműködni a sikeres tranzakció zárás érdekében, minden tranzakció során kötelesek egymás felé a szakmai etikai szabályok betartásával tisztességesen eljárni.
* A Házbank Partnerek a keresztértékesítési csomag igénybevételével a jelen szabályzatban foglaltakat magukra nézve kötelező erejűnek fogadják el.
1. **A keresztértékesítés folyamata**

**III.1. Keresés és az Ingatlan bemutatóra vonatkozó szabályok**

* A vevő oldali Házbank partner a hazbank.hu weboldal felületén indított kereséssel tudja kiválasztani a más Házbank partner portfóliójába tartozó azokat az ingatlanokat, amelyek a vevője számára megfelelőek lehetnek.
* A Házbank Partner a keresés eredményeként megjelenő ingatlanlistában checkbox segítségével jelölheti ki az őt érdeklő ingatlanokat.
* A kijelölt ingatlanok adatlapján az érintett ingatlanok Házbank Partnerének a telefonszáma is látható, így a vevői keresővel rendelkező Házbank Partner közvetlenül tud érdeklődni az az ingatlan tulajdonságait illetően.
* Sikeres ingatlan bemutató szervezést követően az ingatlan bemutatón célszerű mindkét oldali Házbank Partner jelentéte.
* A vevő oldali Házbank Partner az ingatlant csak az eladó oldali Házbank Partnerral tekintheti meg, az eladóval közvetlenül nem kommunikálhat, az eladó elérhetősége a Vevői Házbank Partner számára nem publikus, eladót sem a megbízási szerződés, sem az Házbank szolgáltatás igénybevételének megszűnését követően sem keresheti meg.
* Eladó oldali Házbank Partner illetve a tevékenységében részt vevő munkatársai nem kereshetik meg a vevő oldali Házbank Partner vevőit, ügyfeleivel nem kommunikálhat a vevő oldali Házbank Partner tudomása nélkül. Amennyiben a Házbank Partner által közvetített vevő az Eladó oldali Házbank partner ügyfélei között is szerepel, azonban az adott ingatlant ezen ügyfélnek korábban még nem ajánlotta, úgy az eladó oldali Házbank Partner a bemutatandó/bemutatatott ingatlan vonatkozásában a vevőt közvetlenül nem keresheti fel.
* Amennyiben a vevő oldali Házbank Partner keresője közvetlenül megkeresi az eladó oldali Házbank Partnert, ennek tényéről a vevő oldali Házbank Partnert tájékoztatni köteles.
* Az ingatlan bemutatón megtekintési nyilatkozatot a vevő oldali Házbank Partner írat alá a vevővel, eladó oldali Házbank Partner pedig részére pedig egy olyan nyilatkozat kerül kiállításra, amelyet mind az eladóval, mind a vevő oldali Házbank Partner által közvetített vevő illetve mindazon személy ír alá, aki a bemutatón részt vesz és amely azt tartalmazza, hogy az adott ingatlant a vevő ( csak a nevének a feltüntetésével) a vevő oldali Házbank Partner közreműködésével megtekintette.
* Amennyiben az ingatlan nem nyeri el a Házbank Partner által közvetített vevő tetszését, a vevő nem tesz ajánlatot, Házbank Partner visszajelzést küld erről az eladó oldali Házbank Partnernek az erről való tudomásszerzéstől számított 3 napon belül.

**III.2. Üzletzárásra vonatkozó szabályok**

**III.2.1. Vételi ajánlat**

* Amennyiben a vevő vételi ajánlatot kíván tenni az ingatlanra, akkor célszerű az Eladó oldali Házbank Partner által alkalmazott nyomtatványon megtenni azt az Eladó oldali Házbank Partnerrel együtt, amelyhez szükséges dokumentumot az eladó oldali Házbank Partner a vevő oldali Házbank Partner rendelkezésére bocsát.
* A vételi ajánlatot az eladó oldali Házbank Partner haladéktalanul eljuttatja az eladónak, és az eladóval folytatott tárgyalásról folyamatosan tájékoztatja a Vevő oldali Házbank Partner. Amennyiben az eladó elfogadja a vételi ajánlatot, Eladó oldali Házbank Partner az ingatlan további hirdetését megszünteti és további ajánlatokat nem fogad.

**III. 2.2 Szerződéskötés, zárás**

* A szerződéskötésen a vevő oldali Házbank Partner jelenléte nem kötelező, de ajánlott.

**III.3. Jutalék elszámolás**

**III.3.1. A jutalék kifizetés előfeltételei**

* Az eladó oldali Házbank Partner sikeres keresztértékesítés esetén a jutalékát megosztja a Vevő oldali Házbank Partnerrel. A Vevő oldali Házbank Partner jogosulttá válik a jutalékra, amennyiben az általa közvetített vevő és az eladó között ingatlannyilvántartási bejegyzésre alkalmas formában az adásvételi szerződés létrejött és az eladó oldali Házbank Partnerhez az megbízási díj befolyt. Eladó oldali Házbank Partner haladéktalanul köteles értesíteni a vevő oldali Házbank Partnert arról, ha a jutalék kifizetés fenti feltételei teljesültek.

**III.3.2. A jutalék mértéke**

* Eladó oldali Házbank Partner köteles megfizetni a vevő oldali Házbank Partner részére azt az összeget, amelyet az Eladó oldali Házbank partner az ingatlan megosztásakor eredetileg megjelenített a www. hazbank.hu belső adminisztrációs weboldalon.
1. **Házbank Kft eljárása**

**IV.1. Vita a Házbank Partnerek között**

* Amennyiben a keresztértékesítésben részt vevő Házbank Partnerek között elszámolási vita áll fenn, a Házbank Kft az ügy megjelölésével kiadja a Házbank Partner részére az üggyel kapcsolatosan rendelkezésére álló információkat.

**IV.2. Felelősség kizárás**

* A Házbank Kft a keresztértékesítéshez kizárólag a www. hazbank.hu weboldal felületet biztosítja, a Házbank Partnerek az ingatlanközvetítési tevékenységet önállóan, saját felelősségükre végzik. A Házbank Partnerek közötti bármely tevékenységgel vagy vitával kapcsolatosan a Házbank Kft-t semmilyen felelősség nem terhel.
1. **Jelen szabályzat hatálya**
* Jelen szabályzat 2017. május 15. napjától hatályos.
* Jelen szabályzatot a Házbank Kft jogosult egyoldalúan módosítani, amelyről tájékoztatni köteles a Házbank Partnereket. Amennyiben a módosításban foglaltakkal Házbank Partner nem ért egyet, úgy jogosult a keresztértékesítési csomag előfizetését felmondani.